hotchpotch/miracl-hf-unified huggingface dataset:
การเลือกตั้งทั่วไปในญี่ปุ่น พ.ศ. 2557
การเลือกตั้งสมาชิกสภาผู้แทนราษฎรเป็นการทั่วไปครั้งที่ 47 ของประเทศญี่ปุ่นจัดขึ้นเมื่อวันที่ 14 ธันวาคม 2557 มีการออกเสียงลงคะแนนในทุกเขตเลือกตั้งผู้แทนราษฎรของญี่ปุ่นซึ่งรวมบล็อกสัดส่วน (proportional block) เพื่อแต่งตั้งสมาชิกสภานิติบัญญัติเพื่อดำรงตำแหน่งในสภาผู้แทนราษฎร สภาล่างของสภานิติบัญญัติแห่งชาติญี่ปุ่น คณะรัฐมนตรีต้องลาออกหลังการเลือกตั้งสมาชิกสภาผู้แทนราษฎรเป็นการทั่วไปในสมัยประชุมสภานิติบัญญัติสมัยแรกหลังเลือกตั้ง (รัฐธรรมนูญ มาตรา 70) การเลือกตั้งสภาล่างนี้จะยังนำสู่การเลือกตั้งแต่งตั้งนายกรัฐมนตรีให้ดำรงตำแหน่งในสภานิติบัญญัติ และการแต่งตั้งคณะรัฐมนตรีใหม่ (แม้มีการแต่งตั้งรัฐมนตรีเดิม)
สิ่งเล็กเล็กที่น่าร็อก (App Love)
สิ่งเล็กเล็กที่น่าร็อก (App Love) ภาพยนตร์รักโรแมนติก กำกับโดยพุฒิพงศ์ พรหมสาขา ณ สกลนคร และสุทธิพงษ์ วัฒนจัง (ชมพู ฟรุตตี้) ที่ได้แนวคิดมาจากภาพยนตร์ชื่อดังในอดีตอย่าง สิ่งเล็กเล็กที่เรียกว่ารัก ที่ออกฉายในปี พ.ศ. 2557 นำแสดงโดย ณัฐวัฒน์ ชัยณรงค์โสภณ, เอสเธอร์ สุปรีย์ลีลา, ธวัช พรรัตนประเสริฐ, เมทนี บุรณศิริ
ติ๊ก ต้องแกล้งแอ๊บเป็นสาวเพื่อหลีกเลี่ยงการเข้าโรงเรียนเตรียมทหารตามที่พ่อวางแผนชีวิตไว้ให้ ติ๊กเลยต้องสมัครเข้าแก๊งนางฟ้ากลุ่มแอ๊บสาวตัวจี๊ดของโรงเรียน ส่วน "แนน" น้องสาวฝาแฝดของ นนนี่ (สมาชิกแก๊งนางฟ้า) ที่เพิ่งบินกลับมาจากต่างประเทศ ติ๊กตกหลุมรักแนน ทันทีที่ได้เจอ ติ๊กพยายามจะตีสนิทกับแนน จนรู้ว่าแนนเกลียดผู้ชาย โกหกเป็นอย่างมาก !! ทำให้ติ๊กไม่กล้าที่จะเปิดเผยตัวตนที่แท้จริงออกมา ส่วนแนนก็เริ่มจะสงสัยในตัวเองว่าแอบชอบติ๊ก ทั้ง ๆ ที่ติ๊กแอ๊บเป็นสาว ทำไงดีล่ะทีนี้
แก๊งนางฟ้าโดนกล่าวหาว่าทำเรื่องเสื่อมเสียชื่อเสียงให้กับโรงเรียน ทั้งหมดจึงช่วยกันหาวิธีกู้ชื่อเสียงกลับคืนมาด้วยการสมัครเข้าร่วมแข่งขันประกวดดนตรี โดยการช่วยเหลือของกะเทยรุ่นพี่อย่าง "ป้าปูเป้" เรื่องราวความป่วนชวนหัวจึงเริ่มต้นขึ้น ติ๊กจะต้องแอ๊บกับรักครั้งนี้ไปอีกนานขนาดไหน ? แล้วแนนจะรู้จักหัวใจตัวเองหรือไม่ แล้วแก๊งนางฟ้าจะทำอย่างไร…เมื่อรู้ว่าเพื่อนในกลุ่มทำเป็นแอ๊บสาวเพื่อแอบเข้าแก๊ง
มิสเตอร์อินเตอร์เนชันแนล
มิสเตอร์อินเตอร์เนชันแนล () เป็นการประกวดความงามชายก่อตั้งขึ้นในปี ค.ศ. 2006 ได้รับการจัดขึ้นเป็นประจำทุกปี การประกวดได้รับการดำเนินการโดยองค์กรมิสเตอร์อินเตอร์เนชันแนล ซึ่งยังเป็นผู้รับผิดชอบการประกวดมิสเตอร์สิงคโปร์ ตั้งแต่ครั้งแรกมี 76 ประเทศได้ส่งตัวแทนเข้าการประกวดนี้ โดยเฉลี่ยมีผู้เข้าประกวด 31 คน
ปัจจุบันมิสเตอร์อินเตอร์เนชันแนลคือ อี ซึง-ฮวัน จาก เกาหลีใต้
หม่า เทียนยฺหวี่
หม่า เทียนยฺหวี่ หรือ เรย์ หม่า เป็นนักแสดงที่โด่งดังจากเรื่อง "Ice Fantasy ทั้งภาค 1 และ 2 และ มหัศจรรย์กระบี่เจ้าพิภพ"' ช่อง เวิร์คพอยท์ทีวี เกิดเมื่อวันที่ ที่ประเทศจีนLove is Cherry blossoms ost. Ice fantasy
โรงงานไพ่ กรมสรรพสามิต
โรงงานไพ่ กรมสรรพสามิต (อังกฤษ: Playingcard Factory) เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 1 กรกฎาคม พ.ศ. 2481 ในรัฐบาลสมัยจอมพลแปลก พิบูลสงคราม
โรงงานไพ่ จัดตั้งขึ้นตามพระราชบัญญัติไพ่ พุทธศักราช 2481 เมื่อวันที่ 1 กรกฎาคม พ.ศ. 2481 เป็นส่วนราชการสังกัดกรมสรรพสามิต ต่อมากระทรวงการคลัง ได้เห็นชอบให้ โรงงานไพ่จัดตั้งเป็นรัฐวิสาหกิจขึ้นจึงได้ออกระเบียบกระทรวงการคลังว่าด้วยการจัดตั้งโรงงานไพ่กรมสรรพสามิตพ.ศ. 2535 ให้โรงงานไพ่เป็นรัฐวิสาหกิจที่ไม่มีฐานะเป็นนิติบุคคลตั้งแต่วันที่ 1 มกราคม 2535 เป็นต้นมา
การบริหารงานโรงงานไพ่ อยู่ภายใต้การควบคุมนโยบายของคณะกรรมการโรงงานไพ่ ประกอบด้วย อธิบดีกรมสรรพสามิต หรือรองอธิบดีที่ได้รับมอบหมาย เป็นประธานกรรมการ รองอธิบดีกรมสรรพสามิตเป็นรองประธานกรรมการโดยตำแหน่ง ผู้แทนกระทรวงการคลังหนึ่งคนเป็นกรรมการ ผู้อำนวยการเป็นกรรมการและเลขานุการโดยตำแหน่ง และกรรมการอื่นอีกไม่น้อยกว่า 3 คน เป็นกรรมการ แต่เมื่อรวมทั้งคณะแล้วไม่เกิน 11 คน
แมดแม็กซ์
แมดแม็กซ์ เป็นภาพยนตร์ประเภทดิสโทเปียที่สร้างในออสเตรเลีย กำกับการแสดงโดย จอร์จ มิลเลอร์ โดยมีเมล กิบสัน เป็นนักแสดงนำในสามภาคแรก ส่วนในภาคที่สี่ แสดงนำโดยทอม ฮาร์ดี แมดแม็กซ์เป็นภาพยนตร์ที่สร้างชื่อเสียงและทำรายได้มีกำไรมากที่สุดของออสเตรเลีย ที่ได้ถูกบันทึกไว้โดย กินเนสบุ๊คเวิลด์เร็คคอร์ดจอร์ช มิลเลอร์ มีอาชีพเป็นนายแพทย์ประจำห้องฉุกเฉิน ในเมืองซิดนีย์ ออสเตรเลีย เขาได้พบเห็นอุบัติเหตุมากมาย ประกอบกับเกิดวิกฤตน้ำมันโลกในปี พ.ศ. 2516 จึงเกิดแรงบันดาลใจที่จะสร้างภาพยนตร์แนวรุนแรง ที่สะท้อนให้เห็นความเป็นไปในแง่ลบต่อโลก เพื่อให้วัยรุ่นตระหนักในการป้องกันโลกไม่ให้เกิดสภาพการณ์ดังกล่าว ภาพยนตร์ได้สะท้อนให้เห็นความบัดซบของมนุษย์หลังจากที่เกิดวิกฤตสงครามนิวเคลียร์ โดยเฉพาะในแง่มุมของการแย่งชิงพลังงาน ในเรื่องคือน้ำมันเป็นต้น
รถยนต์ของแม็กซ์ตัวเอกในเรื่องคือ รถยนต์ฟอร์ด รุ่น Falcon XB Sedan ปี 1974
รัฐบาลเปลี่ยนผ่านแห่งชาติ
รัฐบาลเปลี่ยนผ่านแห่งชาติ เป็นรัฐบาลกลางของประเทศโซมาเลียที่นานาประเทศรับรองตั้งแต่ พ.ศ. 2543 ถึง 2547
รัฐบาลเปลี่ยนผ่านแห่งชาติ (TGN) ตั้งขึ้นเมื่อเดือนพฤษภาคม พ.ศ. 2543 หลังการประชุมสันติภาพแห่งชาติโซมาเลียซึ่งจัดขึ้นที่เมืองอาร์ตา ประเทศจิบูตี แต่ถูกต่อต้านจากทหารและนักการเมืองโดยสภาความสมานฉันท์และการฟื้นฟูโซมาเลีย ซึ่งฮุสเซน โมฮัมเหม็ด ฟาระห์ ไอดิดและโมฮัมเหม็ด เดเรเป็นผู้ก่อตั้ง
จากภัยคุกคามทั้งภายนอกและภายใน ทำให้ต้องเปลี่ยนนายกรัฐมนตรีถึงสี่คนในสามปี และหน่วยบริหารราชการแผ่นดินล้มละลายใน พ.ศ. 2546 อาณัติของรัฐบาลจึงหมดลงไปพร้อมกัน
เมื่อวันที่ 10 ตุลาคม พ.ศ. 2547 สมาชิกสภานิติบัญญัติเลือกตั้งให้อับดุลลาฮี ยูซุฟ อะห์เมดเป็นประธานาธิบดีคนแรกของรัฐบาลกลางเพื่อการเปลี่ยนผ่าน ซึ่งสืบรัฐบาลเปลี่ยนผ่านแห่งชาติ เขาได้รับ 189 คะแนนจากรัฐสภารัฐบาลกลางเปลี่ยนผ่าน ขณะที่คู่แข่งที่สูสีที่สุดคืออดีตทูตประจำกรุงวอชิงตัน อับดุลลาฮี อาห์เมด อาด์ดูได้ 79 คะแนนในการลงคะแนนรอบที่สาม เมื่อดำรงดำแหน่งประธานาธิบดีแล้ว ผู้นำรัฐบาลเปลี่ยนผ่านแห่งชาติ อับดิคาซิม ซาลาด ฮัสซัน ก็ถอนตัวออกจาการเลือกตั้งอย่างสงบ
แมนฮันต์อินเตอร์เนชันแนล
แมนฮันต์อินเตอร์เนชั่นแนล () เป็นประกวดความงามระดับนานาชาติของผู้ชายซึ่งเริ่มในปี พ.ศ. 2536 ก่อตั้งในประเทศสิงคโปร์
การประกวดแมนฮันต์ เริ่มต้นขึ้นเมื่อปี พ.ศ. 2530 เมื่อ อเล็กซ์ หลิว ผู้อำนวยการฝ่ายการตลาดของ Exclusive Resources Marketing Pte Ltd, ตัดสินใจที่จะจัดเวทีการประกวดโมเดลชายครั้งแรกในสิงคโปร์เนื่องจากมีการประกวดสตรีและผู้ชายเป็นจำนวนมาก หลิวจึงวางแผนและออกแบบการประกวด แมนฮันต์ ครั้งแรก.
แมนฮันต์ กลายเป็น แมนฮันต์อินเตอร์เนชั่นแนล ในปีพ.ศ. 2536 เป็นครั้งแรกในโกลด์โคสต์ในประเทศออสเตรเลีย ในปีพ.ศ. 2536 เมื่อโทมัส ซัสเซอ ได้รับชัยชนะ แมนฮันต์อินเตอร์เนชั่นแนล ของผู้เข้าร่วม 25 คนแรก ในปีพ.ศ. 2537 การประกวดยังคงอยู่ในโกลด์โคสต์ของออสเตรเลียเมื่อ นิคอส ปาปาดากิส ประเทศกรีซได้รับชัยชนะ การแข่งขัน แมนฮันต์อินเตอร์เนชั่นแนล เป็นความร่วมมือกับคู่ค้าชาวออสเตรเลีย Procon Leisure International Pty Ltd โดย Rosko Dickinson.
หนึ่งในปีที่ประสบความสำเร็จมากที่สุดของการประกวดคือเดือนพฤศจิกายน ในปีพ.ศ. 2538 เมื่อผู้เข้าแข่งขัน 35 รายเดินทางไปที่เกาะเซ็นโตซ่า ประเทศสิงคโปร์เพื่อชิงตำแหน่ง รางวัลเงินสดและรางวัลสำหรับผู้ชนะปี ในปีพ.ศ. 2538 เกินกว่า 90,000 เหรียญ
การประกวดแมนฮันต์อินเตอร์เนชันแนลจะแบ่งออกเป็น 2 รอบคือ รอบพรีลิมมินารี และรอบตัดสิน ระหว่างการประกวดรอบพรีลิมมินารี ผู้เข้าประกวดจะได้รับการตัดสินด้วยชุดประจำชาติ, ชุดว่ายน้ำ, ชุดสูทสากล และชุดแฟชัน ผู้เข้าประกวดที่ได้คะแนนสะสมสูงสุดจากรอบพรีลิมมินารีจะผ่านเข้าสู่รอบตัดสินต่อไป
ในการประกวดรอบตัดสินผู้เข้าประกวด 15 คนจะได้รับเลือกให้เป็นแมนฮันต์อินเตอร์เนชันแนล นอกจากนี้ยังมีรางวัลพิเศษอื่น ๆ อีกหลายรางวัล ได้แก่ ชุดประจำชาติยอดเยี่ยม, เบสท์รันเวย์โมเดล, มิสเตอร์คอนจีเนียลีตี, มิสเตอร์เฟรนด์ชิป, มิสเตอร์เพอร์ซันแนลลีตี, มิสเตอร์ฟิสิกส์ และ มิสเตอร์พ็อพพิวแลริที (ได้รับการโหวตจากประชาชนทางอินเทอร์เน็ต)
"ไม่ได้จัดขึ้นในปี ค.ศ. 1996, 2003, 2004, 2009, 2013-2015"
บีสต์แอนด์เดอะฮาร์ลอต
"บีสต์แอนด์เดอะฮาร์ลอต" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 3 ของวง "ซิตีออฟอีวิล" เพลงนี้ได้ติดอันดับที่ 19 ในชาร์ตฮอตเมนสตรีมร็อกแทร็ก สหรัฐอเมริกา, อันดับที่ 47 ในชาร์ตซิงเกิลแห่งสหราชอาณาจักร และอันดับที่ 1 ในชาร์ตเพลงร็อกในสหราชอาณาจักร ในวันที่ 12 มีนาคม พ.ศ. 2549
"บีสต์แอนด์เดอะฮาร์ลอต" เป็นเพลงหนึ่งในเพลงที่บันทึกในช่วงแรก ๆ ที่มีการเปลี่ยนแปลงเสียงร้องของ เอ็ม. แชโดวส์ โดยการหลีกเลี่ยงการแผดเสียง และทำให้มีความเป็นฮาร์ดร็อกมากขึ้น เมื่อเทียบกับผลงานที่ผ่านมา เพลงมีจังหวะที่หนักและรวดเร็ว และมีโครงสร้างของเพลงที่ค่อนข้างปกติ ยกเว้นท่อนกีตาร์โซโลของ ซินนิสเตอร์ เกตส์ ที่เล่นหลังท่อนคอรัสแรก แทนที่จะเป็นหลังท่อนคอรัสครั้งที่สอง ซึ่งผิดปกติและแตกต่างไปจากเพลงทั่วไป
เพลงทั้งหมดแต่งโดยอะเว็นจด์เซเวนโฟลด์
ชาวโซมาลี
ชาวโซมาลี (, ) เป็นกลุ่มชาติพันธุ์ที่อาศัยอยู่ในจะงอยแอฟริกา (คาบสมุทรโซมาลี) ชาวโซมาลีส่วนใหญ่พูดภาษาโซมาลี และคนส่วนใหญ่นับถือศาสนาอิสลาม นิกายสุหนี่ กลุ่มชาติพันธุ์โซมาลีส่วนใหญ่อาศัยอยู่ในประเทศโซมาเลีย (ประมาณ 8,700,000) เอธิโอเปีย (4600000) เคนยา (2.4 ล้าน) และจิบูตี (464600) และอีกจำนวนมากยังอาศัยอยู่ในพื้นที่บางส่วนของตะวันออกกลาง, อเมริกาเหนือ และยุโรป
มิสเตอร์โกลบอล
มิสเตอร์โกลบอล () เป็นการประกวดความงามชายก่อตั้งขึ้นในปี พ.ศ. 2557 ในครั้งแรกมี 16 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ มะยัต ทูยา ลวิน (Myat Thuya Lwin) จากเมียนมา ในครั้งที่ 3 การประกวดมิสเตอร์โกลบอลได้รับการจัดอันดับให้เป็นการประกวดระดับแกรนด์สแลม ร่วมกับ มิสเตอร์เวิลด์ มิสเตอร์อินเตอร์เนชันแนล และมิสเตอร์ซูปราเนชันแนล
ดารีโอ ดูค จากสหรัฐอเมริกา ครองตำแหน่งมิสเตอร์โกลบอล 2018
โรงเรียนอุบลรัตนราชกัญญาราชวิทยาลัย นครปฐม ในพระอุปถัมภ์ ฯ
โรงเรียนอุบลรัตนราชกัญญาราชวิทยาลัย นครปฐม () เป็นหนึ่งใน ๒๐ โรงเรียนเฉลิมพระเกียรติ ในพระอุปถัมภ์ทูลกระหม่อมหญิงอุบลรัตนราชกัญญา สิริวัฒนาพรรณวดี เนื่องในวโรกาสพระชันษาครบ ๖๐ พรรษา และเป็นหนึ่งใน ๕ โรงเรียนเฉลิมพระเกียรติ เครือ โรงเรียนอุบลรัตนราชกัญญาราชวิทยาลัย ทั้ง ๕ เขต
โรงเรียนอุบลรัตนราชกัญญาราชวิทยาลัย นครปฐม เดิมชื่อว่า โรงเรียนปรกแก้ววิทยา ตั้งอยู่ที่ ๓๒ หมู่ ๔ ตำบลบางแก้ว อำเภอนครชัยศรี จังหวัดนครปฐม ๗๓๑๒๐ 
เมื่อวันที่ ๒๓ กุมภาพันธ์ พ.ศ. ๒๕๕๕ ได้รับพระกรุณาธิคุณทรงพระราชทานพระอนุญาตชื่อสถานที่อันเนื่องพระนามเป็นโรงเรียนอุบลรัตนราชกัญญาราชวิทยาลัย นครปฐม จากทูลกระหม่อมหญิงอุบลรัตนราชกัญญา สิริวัฒนาพรรณวดี โดยเป็นโรงเรียนเฉลิมพระเกียรติเนื่องในพระชันษาครบ ๖๐ พรรษา
มิสแกรนด์ไทยแลนด์ 2014
มิสแกรนด์ไทยแลนด์ 2014 () เป็นการประกวดมิสแกรนด์ไทยแลนด์ครั้งที่ 2 เก็บตัวการประกวดที่สโมสรฟุตบอลบุรีรัมย์ ยูไนเต็ด ตัดสินการประกวดในวันที่ 17 มิถุนายน 2557 โดยดำเนินงานถ่ายทอดสดโดย ช่อง 7 ผู้ชนะในปีนี้คือ ปรภัสสร ดิศย์ดำรง
ผู้เข้าประกวด 50 คนสุดท้าย ได้รับการยืนยันแล้ว:
สุขาอยู่หนใด
"สุขาอยู่หนใด" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2557 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์ และเรียบเรียงโดย ทเวนตีไฟฟ์อาเวอส์
ที่มาของเพลงนั้น เกิดขึ้นตอนที่ผมขับรถอยู่แล้วทำนองเพลงท่อนฮุกก็ผุดขึ้นมา ก็เลยรีบอัดไว้แล้วนำมาแต่งต่อแล้วบังเอิญคำว่า สุขาอยู่หนใด มันก็ลอยขึ้นมาอีก ซึ่งเข้ากับทำนองได้พอดีเลยลองเอามาทำในโปรแกรมการาจ แบนด์ในไอโฟน แล้วลองใส่เสียงซินธิไซเซอร์เพิ่มไปก็เลยเป็นเพลงนี้ขึ้นมา
ส่วนความหมายของเพลงนั้น ได้กล่าวถึงความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข
ส่วนมิวสิกวิดีโอนี้ เผยแพร่ครั้งแรกในวันที่ 24 พฤศจิกายน พ.ศ. 2557 เวลา 20.00 น ในยูทูบ
เพลง "สุขาอยู่หนใด" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จ๊อกกี้ ศิษย์กันภัย
จ๊อกกี้ ศิษย์กันภัย เจ้าของฉายา ขุนเข่าพลังม้า มีชื่อจริงคือ พุทธา นารี เป็นนักมวยไทยชาวไทย ในปี พ.ศ. 2520 เขาได้จับคู่จิตติ เมืองขอนแก่น ขึ้นชกกับโพธิ์ไทร สิทธิบุญเลิศ ในแบบสองต่อหนึ่ง นับเป็นการต่อสู้แบบสองต่อหนึ่งครั้งแรกของวงการมวยไทย
นอกจากนี้ เขายังเป็นเจ้าของผลงานโดดเด่นของเวทีมวยลุมพินี ด้วยการเป็นฝ่ายชนะนักคาราเต้ชาวอเมริกันผู้มีนามว่าลินเซย์ เฟอร์กูสัน ในยุคที่ พ.อ.ชาย ดิษยเดช เป็นนายสนามมวย โดยมีผู้ชมนับหมื่นคนในการแข่งขันนัดดังกล่าว และสามารถเก็บค่าผ่านประตูได้ถึง 1.12 ล้านบาท
จ๊อกกี้ ศิษย์กันภัย มีชื่อจริงคือ พุทธา นารี เกิดวันที่ 18 เมษายน พ.ศ. 2497 ที่ตำบลหนองตะโก อำเภอกระนวน จังหวัดขอนแก่น เขาได้รับการฝึกมวยไทยจาก สายัณห์ สิงห์สายัณห์ ผู้เป็นพี่ชาย และเขาได้เข้าแข่งขันมวยไทยครั้งแรกเมื่ออายุ 12 ปี โดยใช้ชื่อ พุทธศักดิ์ สิงห์สายัณห์ และเป็นฝ่ายชนะจากการใช้เข่า โดยได้รับเงินรางวัลจากการแข่งขันครั้งดังกล่าวที่ 30 บาท
ครั้นเมื่ออายุได้ 17 ปี เขาได้เดินทางมายังกรุงเทพมหานคร โดยได้อาศัยอยู่กับบุญชู ทรัพย์แก้ว และเปลี่ยนชื่อในการแข่งขันใหม่เป็น จ๊อกกี้ สิงห์ธ.ส. และมีผลงานชนะยอด สิงห์สามเหลี่ยม ที่เวทีพระประแดง จากนั้นเพียงสองปีกว่า ชื่อเสียงของจ๊อกกี้ก็เป็นที่รู้จักทั่วประเทศ เมื่อครั้งที่เขาได้เป็นฝ่ายชนะสกัด เพชรยินดี อย่างราบคาบด้วยการใช้เข่าเข้าโจมตี จากการต่อสู้ที่ดุเดือดและรุนแรง ของการแข่งขันศึกน้ำเงินมหากุศล ที่เวทีมวยราชดำเนิน ณ วันที่ 6 กรกฎาคม พ.ศ. 2520 โดยเก็บค่าผ่านประตูได้ 880,000 บาท
ต่อมา เขาได้ย้ายไปอยู่ที่ค่ายมวยของประเสริฐ กันภัย พร้อมกับเปลี่ยนชื่อชกใหม่เป็น จ๊อกกี้ ศิษย์กันภัย
จ๊อกกี้ได้รับการกล่าวว่าเป็นยอดนักมวยแห่งยุคที่เคยขึ้นชกกับเผด็จศึก พิษณุราชันย์, สกัด เพชรยินดี, หนองคาย ส.ประภัสสร, ผุดผาดน้อย วรวุฒิ, วิชาญน้อย พรทวี, ณรงค์น้อย เกียรติบัณฑิต, เริงศักดิ์ พรทวี, โพธิ์ไทร สิทธิบุญเลิศ, ขุนพลน้อย เกียรติสุริยา และวังวน ลูกมาตุลี โดยได้รับค่าตัวที่กว่า 5 หมื่นบาทในทุกการแข่งขันของช่วงดังกล่าว
ครั้นชื่อเสียงการใช้เข่าของจ๊อกกี้เป็นที่กล่าวขวัญ ก็ได้มีนักมวยไทยผู้มีชื่อเสียงด้านการใช้เข่าผงาดขึ้นมาอีกราย เขาผู้นั้นคือเรือนแพ ศิษย์วัดหนัง ซึ่งเป็นเจ้าของฉายา ขุนเข่าขมังเวทย์ แล้วในที่สุด ทั้งสองก็ได้โคจรมาพบกัน ณ การแข่งขันชิงแชมป์รุ่นแบนตัมเวท แห่งเวทีมวยราชดำเนิน จากการแข่งขันครั้งดังกล่าว จ๊อกกี้เป็นฝ่ายชนะ และถือเป็นการแข่งขันที่สร้างความประทับใจมากที่สุดสำหรับเขา
ในภายหลัง เขาได้มีโอกาสเดินทางไปแข่งขัน ณ ประเทศญี่ปุ่น 2 ครั้ง โดยผลัดกันแพ้ ผลัดกันชนะกับเจ้าภาพ เมื่อกลับมาแข่งที่ประเทศไทย เขาก็ได้เป็นฝ่ายแพ้ต่อไกรเพชร ส.ประทีป และนัดสุดท้ายเป็นฝ่ายแพ้ต่อสามารถ ประสานมิตร ที่ซึ่งเขาได้อำลาการแข่งขันขณะอายุได้ 26 ปี ในปี พ.ศ. 2523
ด้านชีวิตส่วนตัว สมรสกับสำเนียง นารี และมีลูกด้วยกันทั้งหมด 3 คน โดยที่ทั้งคู่ได้ทำไร่นา ไร่อ้อย และขับรถสองแถวรับส่งนักเรียนเพื่อรายได้เสริม รวมถึงเขายังได้รับเลือกเป็นอบต.ตำบลหนองโก เนื่องจากได้รับการยอมรับและนับถือจากเพื่อนบ้าน
ภายหลังจากจ๊อกกี้ ศิษย์กันภัย แขวนนวมจากการชกมวยไทยแล้วเขาได้ตั้งค่ายมวยไทยชื่อค่ายจ๊อกกี้ยิมซึ่งนักมวยที่โด่งดังและโดดเด่นที่สุดของค่ายคือ ศิลปไทย จ๊อกกี้ยิม แต่ในปัจจุบันค่ายมวยจ๊อกกี้ยิมได้ปิดตัวแล้ว
น้ำตาสุดท้าย
น้ำตาสุดท้าย เป็นซิงเกิลของวงดนตรีแนวร็อกค็อกเทล จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย COCKTAIL ออกจำหน่ายในวันที่ 28 กุมภาพันธ์ พ.ศ. 2556 และมิวสิกวิดีโอเผยแพร่ครั้งแรกในวันที่ 29 มีนาคม พ.ศ. 2556 เพลงนี้ยังถูกรวมในอัลบั้มของ เดอะลอดส์ออฟมิสเซอรี ในปี พ.ศ. 2557
น้ำตาสุดท้าย เป็นเพลงแรกของวงที่พยายามขยายความการเป็น­วงแห่งการผสมผสาน เข้าสู่ภาคของการใช้เครื่องเป่าทองเหลือง เพื่อหลุดพ้นจากการจำกัดตนอยู่แต่เพียงการ­ใช้แต่เครื่องสาย แสดงให้เห็นถึงความเติบโตอีกขีดขั้นของวงร­็อคสี่ชิ้นวงนี้ โดยเลือกเอาลักษณะอันโดดเด่นของ เฟรนช์ฮอร์น, ทรัมเป็ท และทรอมโบน มาผสมผสานเข้ากับเครื่องสาย เพื่อสร้างสีสันที่สว่าง สดใสยิ่งขึ้น ในแบบที่วงไม่เคยทำมาก่อน
เนื้อหาของเพลงนั้นเป็นการปลอบประโลม เพื่อเยียวยาให้พ้นจากความเศร้าหมองทั้งหล­ายที่ผ่านมา โดยการใช้น้ำตาชะล้างทุกอย่าง เมื่อน้ำตาหยดสุดท้ายผ่านพ้นไป ชีวิตจะได้เริ่มต้นใหม่อีกครั้งหนึ่ง
เพลง น้ำตาสุดท้าย ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 เมษายน พ.ศ. 2556 และติดอันดับสูงสุดที่ 6 จากการจัดอันดับของ95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระยาดำรงราชพลขันธ์ (จุ้ย คชเสนี)
พระยาดำรงราชพลขันธ์รามัญราชชาติเสนาบดีศรีสิทธิสงคราม (จุ้ย คชเสนี) เจ้าเมืองนครเขึ่อนขันธ์คนที่ 2 (จังหวัดพระประแดงในอดีต) โดยดำรงตำแหน่งต่อจากพระยานครเขื่อนขันธ์รามัญราชชาติเสนาบดีศรีสิทธิสงคราม (ทอมา คชเสนี)เจ้าคุณอาของท่าน
พระยาดำรงราชพลขันธ์ (จุ้ย คชเสนี) เกิดในสมัยรัชกาลที่ 2 เป็นบุตรเจ้าพระยามหาโยธา (ทอเรียะ คชเสนี) บุตรเจ้าพระยามหาโยธานราธิบดีศรีพิชัยณรงค์ (พญาเจ่ง) ต้นสกุล "คชเสนี" ท่านได้เข้ารับราชการตั้งแต่วัยเด็กตามธรรมเนียมของบุตรหลานขุนนางผู้ใหญ่ โดยถวายตัวเป็นมหาดเล็กใน พระเจ้าลูกยาเธอ กรมหมื่นเจษฎาบดินทร์ (พระยศของรัชกาลที่ 3 ในขณะนั้น) ต่อมาเมื่อรัชกาลที่ 3 ทรงขึ้นครองราชย์ ท่านจึงได้ย้ายไปเป็นมหาดเล็กในพระบรมมหาราชวัง หลังจากไปทัพกับบิดาคราวปราบกบฏเจ้าอนุวงศ์ จึงได้รับแต่งตั้งเป็น "พระธนูสิน" ต่อมารัชกาลที่ 3 ทรงมอบหมายให้ไปทำการร่อนทองคำที่เมืองกำเนิดนพคุณ (อำเภอบางสะพาน จังหวัดประจวบคีรีขันธ์) มีความชอบ ได้รับโปรดเกล้าฯแต่งตั้งเป็น "พระยานครอินทร์" ต่อมาในรัชกาลเดียวกัน ได้เลื่อนเป็นผู้สำเร็จราชการเมืองนครเขื่อนขันธ์ในราชทินนามว่า "พระยานครเขื่อนขันธ์รามัญราชชาติเสนาบดีศรีสิทธิสงคราม" และรับพระราชทานเครื่องยศพระยาเจ้าเมือง ถีงสมัยรัชกาลที่ 4 ได้รับพระราชทานราชทินนามใหม่เป็น "พระยาดำรงราชพลขันธ์รามัญราชชาติเสนาบดีศรีสิทธิสงคราม" ถึงสมัยรัชกาลที่ 5 ท่านรับราชการอยู่ในตำแหน่งเดิม
พระยาดำรงราชพลขันธ์ (จุ้ย คชเสนี) เป็นผู้มีศรัทธาในพระพุทธศาสนาโดยอุทิศถวายบ้านของท่านซึ่งผู้คนเรียกว่า "จวนเจ้าเมือง" เพื่อสร้างเป็นวัดจึงเป็นที่มาของชื่อวัดว่า "วัดจวนดำรงค์ราชพลขันธ์" อำเภอประปะแดง จังหวัดสมุทรปราการ" ผู้คนมักเรียกว่า "วัดจวนฯ" นอกจากนี้ รัชกาลที่ 3 ยังโปรดฯให้ท่านทำการบูรณะปฏิสังขรณ์ "วัดทรงธรรมวรวิหาร"
ปรากฏนามภรรยาของท่านชื่อ คุณหญิงโหมด ซึ่งคาดว่ามีท่านอื่น ๆ อีก เนื่องด้วยพระยาดำรงราชพลขันธ์ (จุ้ย คชเสนี) มีบุตรธิดาหลายท่านด้วยกันอย่างเช่น
พระยาดำรงราชพลขันธ์ (จุ้ย คชเสนี) รับราชการมาถึง 4 แผ่นดิน ท่านล้มป่วยลงด้วยโรคชราในสมัยรัชกาลที่ 5 พระเจ้าน้องยาเธอ กรมหมื่นนเรศวรฤทธิ์ (พระยศในขณะนั้น) ผู้เป็นหลานตา ทรงมอบหมายให้หลวงจินดาโอสถมาทำการตรวจรักษา อาการทรงๆทรุดๆอยู่ราว 5 เดือนก็ถึงแก่อนิจกรรม รัชกาลที่ 5 โปรดเกล้าฯแต่งตั้งบุตรชายของท่าน ขึ้นเป็นเจ้าเมืองนครเขึ่อนขันธ์แทนท่านในราชทินนามเดียวกัน คือ "พระยาดำรงราชพลขันธ์ (นกแก้ว คชเสนี)" ต่อมาท่านผู้นี้ได้ย้ายไปเป็นราชทูตในหลายประเทศทั้งยุโรปและอเมริกา ซึ่งภายหลังได้รับราชทินนามใหม่คือ "พระยามหาโยธา (นกแก้ว คชเสนี)"
งานเต้นรำในคืนพระจันทร์เต็มดวง
งานเต้นรำในคืนพระจันทร์เต็มดวง เป็นซิงเกิลของวงดนตรีค็อกเทล และนิว นภัสสร จากสตูดิโออัลบั้ม "เท็นเทาซันด์เทียส์" (พ.ศ. 2554) ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดย ชวรัตน์ หรรษคุณาฒัย อายุ จารุบูรณะ และปัณฑพล ประสารราชกิจ ออกจำหน่ายในวันที่ 21 กันยายน พ.ศ. 2554
เพลง งานเต้นรำในคืนพระจันทร์เต็มดวง ติดอันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 18 กันยายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
พันธนาการ
"พันธนาการ" เป็นเพลงของวงดนตรีแนวคลาสสิกร็อกร่วมสมัย ค็อกเทล เป็นเพลงลำดับที่ 9 จากอัลบั้ม "อินเดอะเมโมรีออฟซัมเมอร์โรมานซ์" ออกจำหน่ายเมื่อวันที่ 27 พฤศจิกายน พ.ศ. 2551 และนำมาทำใหม่อีกครั้ง โดยเป็นเพลงลำดับที่ 4 จากอัลบั้ม "เดอะลอดส์ออฟมิสเซอรี" ออกจำหน่ายเมื่อวันที่ 2 ตุลาคม พ.ศ. 2557 จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้องและแต่งทำนองโดย ปัณฑพล ประสารราชกิจ และเรียบเรียงโดย ค็อกเทล
เพลง "พันธนาการ" แต่เดิมเคยออกจำหน่ายมาแล้วในอัลบั้ม "อินเดอะเมโมรีออฟซัมเมอร์โรมานซ์" ที่มีแนวเพลงเดิมที่เป็นเฮฟวีเมทัล มีความยาว 7 นาที 59 วินาที ซึ่งเป็นเพลงที่มีความยาวมากที่สุดในอัลบั้มชุดนั้นอีกด้วย เพลงในรูปแบบเดิมนี้มี 2 ส่วน ได้แก่ ส่วนที่เป็นดนตรีมีเนื้อร้องประมาณ 5 นาที และส่วนที่เป็นดนตรีบรรเลงอย่างเดียวประมาณ 3 นาที ต่อมาได้นำมาทำขึ้นใหม่อีกครั้งในอัลบั้ม "เดอะลอดส์ออฟมิสเซอรี" โดยใช้ชื่อเพลง "พันธนาการ" เหมือนเดิม แต่ทำเป็นเพลงเป็นแนวบัลลาด มีการใช้เครื่องสายและเปียโน ทำให้จังหวะเพลงช้าลง และมีความยาวประมาณ 5 นาที ซึ่งมีความกระชับมากขึ้น
เพลง พันธนาการ ติดชาร์ตสูงสุดอันดับ 23 ใน 100 ของชาร์ตหมวดเพลง จีเอ็มเอ็ม จีเมมเบอร์ ชาร์ต ท็อป 100 ประจำวันที่ 11 ตุลาคม พ.ศ. 2557
เนื้อเพลงเต็มของเพลงนี้ ที่ จีเมมเบอร์
วิกฤตการณ์ตัวประกันซิดนีย์ พ.ศ. 2557
วันที่ 15–16 ธันวาคม 2557 มือปืนเดี่ยว มาน ฮารอน โมนิส (Man Haron Monis) จับลูกค้าและลูกจ้างคาเฟ่ช็อกโกแลตลินด์ 17 คนเป็นตัวประกัน ที่มาร์ตินเพลซในซิดนีย์ ประเทศออสเตรเลีย หลังคุมเชิงนาน 16 ชั่วโมง เจ้าหน้าที่ตำรวจจากหน่วยปฏิบัติการยุทธวิธีบุกคาเฟ่เมื่อได้ยินเสียงปืนจากด้านใน ตัวประกันหนึ่งคนถูกมือปืนฆ่า ซึ่งต่อมาถูกตำรวจยิงเสียชีวิต ตัวประกันอีกคนหนึ่งตายด้วยอาการหัวใจล้มระหว่างนำส่งโรงพยาบาล
ก่อนหน้านี้ มีผู้เห็นตัวประกันถือธงดำญิฮาดและหลักชะฮาดะฮฺของมุสลิมเป็นภาษาอารบิก (รายงานข่าวทีแรกสับสนกับธงที่รัฐอิสลามอิรักและเลแวนต์ใช้) มีการอธิบายว่ามือปืนนั้นมี "แรงจูงใจทางการเมือง" อนึ่ง มือปืนนั้นมีประวัติข้อกล่าวหาทางเพศและทำร้ายร่างกายยาว และจะมีการพิจารณาคดีเป็นผู้สนับสนุนการฆ่าภรรยาเขา
ตำรวจถือว่าเหตุการณ์นี้เป็นการโจมตีก่อการร้ายและเจรจากับฮารอนตลอดทั้งวัน กลุ่มมุสลิมราว 50 กลุ่มออกแถลงการณ์ร่วมประณามเหตุการณ์ดังกล่าว
อุทยานโอลิมปิกโซล
อุทยานโอลิมปิกโซล () เป็น อุทยานโอลิมปิก สร้างขึ้นเพื่อรองรับการเป็นเจ้าภาพกีฬาโอลิมปิกฤดูร้อน 1988 ตั้งอยู่ที่แขวงพังกี, เขตซงพา โซล ประเทศเกาหลีใต้ในปี พ.ศ 2554 รัฐมนตรีว่าการกระทรวงวัฒนธรรม กีฬาและการท่องเที่ยวได้ร่วมกับกองทุนสนับสนุนการสร้างเสริมกีฬาแห่งเกาหลีใต้ได้ทำการปรับปรุงให้โอลิมปอกฮอลล์กลายเป็นคอนเสิร์ตฮอลล์ โครงการปรับปรุงเป็นระยะเวลา 1 ปี ประกอบไปด้วยการขยายเวทีเป็น 2,452 ที่นั่งในหอประชุมหลัก, ห้องแสดงประวัติศาสตร์ความเป็นมาของเคป๊อป ตั้งแต่ปี 1920 จนถึงยุคปัจจุบัน, มีโรงละครขนาด 240 ที่นั่งสำหรับนักดนตรีแนวอินดี้และศิลปินหน้าใหม่ ในวันที่ 22 มิถุนายน พ.ศ. 2554 โอลิมปิกฮอลล์ได้เปิดให้บริการอีกครั้งพร้อมด้วยการแสดงของนักร้องที่มีชื่อเสียงอาทิเช่น ซูเปอร์จูเนียร์, ทูพีเอ็ม, โฟร์มินิตและอาฟเตอร์สกูล
เซลิน่า เพียซ
เซลิน่า เพียซ หรือ เซ เกิดเมื่อวันที่ 25 มกราคม พ.ศ. 2537 ที่จังหวัดภูเก็ต อดีตนักแสดงสังกัดช่อง 3 และนางแบบลูกครึ่งไทย-อังกฤษ
เซลิน่า เพียซ กำลังศึกษาระดับปริญญาตรีที่คณะนิเทศศาสตร์ วิทยาลัยนานาชาติ มหาวิทยาลัยกรุงเทพ เริ่มเข้าวงการจากการประกวด Thai Super Model 2010 จากนั้นจึงมีผลงานเดินแบบและถ่ายแบบตามนิตยสารชั้นนำ เช่น แพรว เปรียว พลอยแกมเพชร ฯลฯ ต่อมาได้เซ็นสัญญากับค่ายยูม่าและมีผลงานเรื่องแรกในปี พ.ศ. 2554 คือ กลรักลวงใจ รับบทเป็น "การ์ตูน" เพื่อนนางเอก คู่กับ โชคชัย บุญวรเมธี และในปีเดียวกันเธอรับบทเป็น "เมย์" หรือ "มณทกานต์" คู่กับ วรฤทธิ์ ไวยเจียรนัย จากนั้นจึงได้ผันตัวเป็นนางร้ายในละครเรื่อง กุหลาบซ่อนกลิ่น และกำลังจะมีละครตามมาเรื่อย ๆ
ปัจจุบัน เซลิน่า เพียซ หมดสัญญากับทางต้นสังกัดแล้ว ปัจจุบันเซ็นเป็นนักแสดงช่อง 8 เป็นเวลา 5 ปี
แมนยูนิเวิร์สโมเดล 2014
นายแบบจักรวาล 2014 () เป็นการจัดการประกวดนายแบบจักรวาลครั้งที่ 7 จัดขึ้นเมื่อวันที่ 10 มิถุนายน พ.ศ. 2557 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 27 คน จากทั่วโลก โดยบรูโน มูนีฮัน จากประเทศบราซิล ครองตำแหน่งนายแบบจักรวาลประจำปีนี้
รัฐบาลกลางเปลี่ยนผ่าน
รัฐบาลกลางเปลี่ยนผ่าน (TFG) (, ) เป็นรัฐบาลของประเทศโซมาเลียที่นานาชาติรับรอง จนถึงวันที่ 20 สิงหาคม พ.ศ. 2555 เมื่อสิ้นสุดวาระลงอย่างเป็นทางการและเปิดตัวรัฐบาลกลางโซมาเลีย TFG ก่อตั้งขึ้นโดยเป็นส่วนหนึ่งของสถาบันกลางเปลี่ยนผ่านของรัฐบาลที่กำหนดไว้ในกฎบัตรกลางเปลี่ยนผ่าน ซึ่งสภานิติบัญญัติกลางเพื่อการเปลี่ยนผ่านมีมติเห็นชอบเมื่อเดือนพฤศจิกายน พ.ศ. 2547
รัฐบาลกลางเปลี่ยนผ่านอย่างเป็นทางการใช้อำนาจบริหาร สภานิติบัญญัติกลางเปลี่ยนผ่านใช้นิติบัญญัติ รัฐบาลมีประธานาธิบดีโซมาเลียเป็นหัวหน้า คณะรัฐมนตรีรายงานประธานาธิบดีผ่านนายกรัฐมนตรี
การสนับสนุนจากสหประชาชาติ สหภาพแอฟริกา และสหรัฐอเมริกา TEG ต่อสู้กับอัล ชาบาบกลุ่มก่อการร้ายที่ควบคุมภาคใต้ของประเทศอย่างเต็มรูปแบบ ในเดือนสิงหาคม พ.ศ. 2554 TEG และ AMISOM (ภารกิจพิเศษของสหภาพแอฟริกาในโซมาเลีย) ได้ร่วมกับควมคุมและจัดการรักษาความปลอดภัยในกรุงโมกาดิชู
ชื่อบุคคลเวียดนาม
ชื่อบุคคลเวียดนาม ชื่อของคนเวียดนามส่วนใหญ่ประกอบไปด้วยชื่อสกุล ชื่อกลาง และชื่อตัว ซึ่งไม่เหมือนหลายประเทศที่เขียนชื่อก่อนแล้วตามด้วยนามสกุล ตัวอย่างเช่น บุคคลชื่อ เหงียน เติ๊น สุง () ประกอบด้วยชื่อสกุลคือ "เหงียน", ชื่อกลางคือ "เติ๊น" และชื่อตัวคือ "สุง" นอกจากนี้อาจมีกรณีพิเศษที่ชื่อมีเพียง 2 คำหรือมากกว่า 3 คำ
รัฐบาลกลางโซมาเลีย
รัฐบาลกลางโซมาเลีย (, ) เป็นรัฐบาลโซมาเลียที่นานาชาติรับรอง
ก่อตั้งเมื่อวันที่ 20 สิงหาคม พ.ศ. 2555 ในปลายรัฐบาลกลางเปลี่ยนผ่าน รัฐบาลอย่างเป็นทางการประกอบด้วยอำนาจบริหารโดยรัฐบาล รัฐสภาทำหน้าที่นิติบัญญัติ มีประมุขคือประธานาธิบดีโซมาเลีย ผู้ที่คณะรัฐมนตรีรายงานผ่านนายกรัฐมนตรี
กลุ่มรัฐกะเรนนี
กลุ่มรัฐกะเรนนี (Karenni States) เป็นชื่อเรียกกลุ่มรัฐของชาวกะเรนนี ซึ่งปัจจุบันอยู่ในพื้นที่ของรัฐกะยา ประเทศพม่า ดินแดนนี้อยู่ทางใต้ของสหพันธรัฐฉานและทางตะวันออกของพม่าของอังกฤษ รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกลุ่มรัฐกะเรนนีใน พ.ศ. 2418 ดินแดนนี้ไม่เคยถูกผนวกเป็นส่วนหนึ่งของพม่าของอังกฤษ เมื่อพม่าได้รับเอกราช กลุ่มรัฐกะเรนนีกลายเป็นรัฐกะยาแต่ตั้งแต่ 29 เมษายน พ.ศ. 2502 ทั้งรัฐฉานและรัฐกะยาถูกปกครองโดยรัฐบาลพม่าโดยตรง
ไม่มีข้อมูลทางประวะติศาสตร์ที่ชัดเจนของกลุ่มรัฐกะเรนนีก่อนพุทธศตวรรษที่ 24 จากหลักฐานยุคต้นของกลุ่มรัฐเหล่านี้ปรากฏเพียงว่ากลุ่มรัฐเหล่านี้ปกครองโดยเจ้าฟ้าและอยู่ภายใต้การควบคุมของเจ้าฟ้าไทใหญ่
ใน พ.ศ. 2407 เจ้าฟ้ากะเรนนีได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเรนนีเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐกะเรนนี 4 รัฐคือบ่อลาแก นามเมกอน นองปาเล และเจโบจี ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418 ส่วนกันตรวดีถือว่าเป็นเอกราชแต่ไม่อยู่ภายใต้การอารักขาของอังกฤษ
กลุ่มรัฐกะเรนนีมีสถานะเป็นเมืองขึ้นของพม่าของอังกฤษใน พ.ศ. 2435 เมื่อผู้ปกครองของกลุ่มรัฐเหล่านี้ยอมรับข้าหลวงจากรัฐบาลอังกฤษ ต่อมา ในวันที่ 10 ตุลาคม พ.ศ. 2465 กลุ่มรัฐกะเรนนีและรัฐฉานได้รวมกันเป็นสหพันธรัฐฉานภายใต้การดูแลข้าหลวงอังกฤษซึ่งดูแลกลุ่มรัฐว้าด้วย
ในวันที่ 27 พฤษภาคม พ.ศ. 2485 ระหว่างสงครามโลกครั้งที่ 2 รัฐเชียงตุงถูกรุกรานโดยกองทัพพายัพของไทย ต่อมา สนธิสัญญาระหว่างจักรวรรดิญี่ปุ่นกับจอมพล ป. พิบูลสงครามของไทยในเดือนธันวาคม ปีเดียวกันนั้น ได้ยกดินแดนเชียงตุงและเมืองพานรวมทั้งกะเรนนีตะวันออก การผนวกเกิดขึ้นเมื่อ 1 สิงหาคม พ.ศ. 2486 ไทยได้คืนดินแดนที่ผนวกนี้ใน พ.ศ. 2488 และยกเลิกการอ้างสิทธิเหนือเชียงตุงอย่างเด็ดขาดในพ.ศ. 2489 เพื่อเข้าเป็นสมาชิกสหประชาชาติ และถอนตัวจากการต้องเป็นผู้แพ้สงครามเพราะเข้าร่วมกับฝ่ายอักษะ
รัฐธรรมนูญของสหภาพพม่า พ.ศ. 2490 ได้ให้กลุ่มรัฐกะเรนนีรวมเข้ากับสหภาพพม่าในฐานะรัฐเดียวคือรัฐกะเรนนีและสามารถแยกตัวออกมาได้หลังจากรวมกันแล้ว 10 ปี ใน พ.ศ. 2495 ดินแดนเมืองไปที่เคยอยู่ในรัฐฉานได้ถูกนำมารวมกับรัฐกะเรนนีและเปลี่ยนชื่อเป็นรัฐกะยา 
รัฐในกลุ่มรัฐกะเรนนีมี 5 รัฐ โดยแบ่งเป็นสองบริเวณคือ
โตเกียวกูล
โตเกียวกูล () เป็นการ์ตูนญี่ปุ่นแนวเซเน็ง โดย ซุย อิชิดะ ซึ่งได้รับการตีพิมพ์ลงในนิตยสาร "ยังค์จัมป์รายสัปดาห์" ของสำนักพิมพ์ชูเอชะ ระหว่างปี พ.ศ. 2554–2557 ซึ่งฉบับมังงะมีอยู่ด้วยกันทั้งหมด 14 เล่ม ต่อมา ได้ถูกนำไปสร้างเป็นอนิเมะ โดยสตูดิโอปิเอโรซึ่งมีอยู่สองภาคด้วยกัน ภาคแรกออกอากาศระหว่าง กรกฎาคม–กันยายน พ.ศ. 2557 ส่วนภาคสองออกอากาศระหว่าง มกราคม–มีนาคม พ.ศ. 2558
ในประเทศไทย เรี่องนี้ได้ลิขสิทธิ์ฉบับมังงะโดยสยามอินเตอร์มัลติมีเดีย ได้สิทธิ์การจัดจำหน่ายทั้งภาคแรก และภาค "รี" ส่วนฉบับอนิเมะได้ลิขสิทธิ์โดยทีไอจีเอ ได้สิทธิ์การออกฉายและจัดจำหน่ายอนิเมะทั้งสองภาค
ในโตเกียวเขต 20 "เค็น คาเนกิ" เด็กหนุ่มหาลัยผู้ซึ่งพ่อแม่ได้เสียชีวิตไปแล้ว ได้ถูกกูลสาวตนหนึ่งชื่อ "ริเสะ" หลอกล่อเพื่อหวังจะฆ่าเขากิน ระหว่างที่กำลังหลบหนี ได้เกิดอุบัติเหตุกับทั้งสอง เพื่อช่วยชีวิตของคาเนกิ แพทย์จึงได้ผ่าตัดนำอวัยวะภายในบางส่วนจากริเสะที่เสียชีวิตแล้ว มาทดแทนอวัยวะของคาเนกิ เมื่อคาเนกิฟื้นขึ้น เขาพบว่ามีความผิดปกติกับตัวเอง และค้นพบว่าตัวเองได้ได้กลายเป็นครึ่งมนุษย์ครึ่งกูล(กูลตาเดียว) และไม่สามารถทานอาหารของมนุษย์ได้ ระหว่างที่เขากำลังทุกข์ทรมานกับความหิวโหยและความเจ็บปวดจากการกลายเป็นกูล เขาก็ได้รับความช่วยเหลือจากเหล่ากูลที่สังกัดร้านกาแฟนามว่า "อันเทย์คุ" ซึ่งสมาชิกของร้านกาแฟแห่งนี้ล้วนเป็นกูล สิ่งเหล่านี้ทำให้คาเนกิเริ่มยอมรับในตัวตนของกูล และเพื่อที่จะได้เข้าใจกูลและเรียนรู้วิถีของกูล พร้อมๆกับการที่เขาตัองใช้ชีวิตอย่างเสแสร้งและปิดบังความจริงไม่ให้คนอื่นที่เป็นคนธรรมดารู้
=ตัวละคร=
คาเนกิ เคน [金木 研 kaneki ken]
ฮิเดะโยชิ นางาจิกะ [永近 英良 Hideyoshi Nagachika]
ริเสะ คามิชิโระ [神代 利世 Rize Kamishiro]
โทวกะ คิริชิมะ [霧嶋 董香 Touka Kirishima]
นิชิกิ นิชิโอะ [西尾 錦 Nishiki nishio]
โยชิมุระ [芳村 Yoshimura]
ฮินามิ ฟูเองุจิ [笛口 雛実 Hinami Fueguchi]
เรียวโกะ ฟูเองุจิ [笛口 リョーコ Ryouko Fueguchi]
ชู ซึกิยามะ [月山 習 Shuu Tsukiyama]
คุเรโอะ มาโดะ [真戸 呉緒 Kureo Mado]
โคทาโร่ อาม่อน [亜門 鋼太朗 Koutarou Amon]
ยาคุโมะ โอโมริ (เจสัน) [大守 八雲 Yakumo Oomori]
อายาโตะ คิริชิมะ [霧嶋 絢都 Ayato Kirishima]
โยโมะ เร็นจิ [四方 蓮示 Yomo Renji]
อุตะ [ウタ Uta]
กะเรนนีตะวันตก
กะเรนนีตะวันตก (Western Karenni) เป็นการรวมเรียกกลุ่มรัฐกะเรนนี 4 รัฐที่อยู่ทางฝั่งตะวันตกของแม่น้ำสาละวิน ได้แก่ บ่อลาแก นามเมกอน นองปาเล และเจโบจี ในวันที่ 21 มิถุนายน พ.ศ. 2418 รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกะเรนนีตะวันตก ในวันที่ 23 มกราคม พ.ศ. 2434 กะเรนนีตะวันตกเข้าเป็นรัฐในอารักขาของบริติชอินเดีย
ใน พ.ศ. 2407 เจ้าฟ้ากะเรนนีได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเรนนีเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐเหล่านี้ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418
กันตรวดี
กันตรวดี (Kantarawadi หรือ Gantarawadi) เป็นรัฐหนึ่งในกลุ่มรัฐกะเรนนี ซึ่งปัจจุบันอยู่ในรัฐกะยา ประเทศพม่า บางครั้งเรียกว่ากะเรนนีตะวันออกเพราะตั้งอยู่บนฝั่งตะวันออกของแม่น้ำสาละวิน
กลุ่รัฐกะเรนนีในอดีตเป็นดินแดนอิสระที่ปกครองด้วยเจ้าฟ้า และถูกควบคุมโดยเจ้าฟ้าไทใหญ่ ในราวพุทธศตวรรษที่ 24 มีรัฐที่เป็นเอกราชโดยสมบูรณ์ 5 รัฐ ต่อมา ใน พ.ศ. 2407 เจ้าฟ้ากะเรนนีได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเรนนีเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐกะเรนนี 4 รัฐคือบ่อลาแก นามเมกอน นองปาเล และเจโบจี ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418 ส่วนกันตรวดีถือว่าเป็นเอกราชแต่ไม่อยู่ภายใต้การอารักขาของอังกฤษ กันตรวดีเริ่มส่งบรรณาการให้อังกฤษในสมัยเจ้าฟ้าลอปอเมื่อ พ.ศ. 2431 ต่อมาเจ้าฟ้าลาวีที่ครองเมืองต่อมาได้ยอมจ่ายบรรณาการ 5,000 รูปีให้แก่อังกฤษเพื่อประกันตำแหน่งเจ้าฟ้าของตน
ในวันที่ 27 พฤษภาคม พ.ศ. 2485 ระหว่างสงครามโลกครั้งที่ 2 รัฐเชียงตุงถูกรุกรานโดยกองทัพพายัพของไทย ต่อมา สนธิสัญญาระหว่างจักรวรรดิญี่ปุ่นกับจอมพล ป. พิบูลสงครามของไทยในเดือนธันวาคม ปีเดียวกันนั้น ได้ยกดินแดนรัฐกันตรวดีซึ่งอยู่ระหว่างชายแดนไทยกับแม่น้ำสาละวินให้เป็นส่วนหนึ่งของสหรัฐไทยเดิม ซึ่งมีดินแดนเชียงตุงและเมืองพาน การผนวกเกิดขึ้นเมื่อ 1 สิงหาคม พ.ศ. 2486 ไทยได้คืนดินแดนที่ผนวกนี้ใน พ.ศ. 2488 และยกเลิกการอ้างสิทธิเหนือดินแดนนี้ในพ.ศ. 2489 เพื่อเข้าเป็นสมาชิกสหประชาชาติ และถอนตัวจากการต้องเป็นผู้แพ้สงครามเพราะเข้าร่วมกับฝ่ายอักษะ
แมนยูนิเวิร์สโมเดล 2013
นายแบบจักรวาล 2013 () เป็นการจัดการประกวดนายแบบจักรวาลครั้งที่ 6 จัดขึ้นเมื่อวันที่ 31 พฤษภาคม พ.ศ. 2556 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 29 คน จากทั่วโลก โดยราฟาเอล อาร์มาโด ชาเบซ เบลัซเกซ จากริเวียรา มายา ครองตำแหน่งนายแบบจักรวาลประจำปีนี้
สิมโพย
สิมโพย (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นที่ปรึกษาคนสำคัญของอ้วนเสี้ยว
สิมโพย เป็นชาวเมืองอุ้ยจวิ้น มีฉายาว่า เจิ้งหนาน เป็นคนเข้มแข็ง เด็ดขาด ซื่อสัตย์สุจริต ใจใหญ่ ชำนาญในการรบ เป็นนายทหารที่อ้วนเสี้ยวศรัทธาและไว้วางใจมาก ในการรบครั้งสำคัญที่กัวต๋อ สิมโพยเป็นผู้ออกความคิดสร้างเนินดินขึ้นรอบค่ายโจโฉ แล้วให้ทหารขึ้นระดมยิงเกาทัณฑ์เข้าไปในค่าย ทำให้ทหารโจโฉเสียขวัญ เมื่ออ้วนเสี้ยวตายแล้ว สิมโพยยังคงต่อสู้กับโจโฉ ป้องกันแคว้นกิจิ๋วอย่างเต็มที่ ให้ทหารยิงเกาทัณฑ์ฆ่าโจโฉที่ควบม้าเข้ามาใกล้กำแพงเมือง เกาทัณฑ์ถูกหมวกโจโฉทะลุ ในที่สุด โจโฉขุดคลองระบายน้ำท่วมเมืองกิจิ๋ว แล้วเข้ายึดจับตัวสิมโพยได้ จึงเกลี้ยกล่อมให้ยอมสวามิภักดิ์แต่โดยดี สิมโพยยืนหยัดว่า ถ้ามีชีวิตอยู่ก็ขอเป็นข้าของอ้วนเสี้ยว ถ้าหาชีวิตไม่แล้วก็ขอเป็น ผีรับใช้อ้วนเสี้ยวต่อไป โจโฉจนใจ ต้องสั่งให้เอาตัวไปตัดศีรษะ ก่อนที่บู๋ซุจะลงดาบ สิมโพยขอกระทำคำนับนายซึ่งอยู่ทางทิศเหนือแล้วจึงให้ฟันคอ ความทราบถึงโจโฉ ได้กล่าวว่า “สิมโพยนี้มีความสัตย์ซื่อต่อนายนัก ผู้ใดจะทำราชการไปข้างหน้า จงดูเยี่ยงอย่างสิมโพยเถิด”
คริส วิลเลียมส์
คริส วิลเลียมส์ () เป็นผู้กำกับภาพยนตร์ นักเขียนบทภาพยนตร์ และแอะนิเมเตอร์ชาวอเมริกัน ในวอลท์ ดิสนีย์ แอนิเมชัน สตูดิโอส์ เป็นผู้กำกับภาพยนตร์สั้น "Glago's Guest" และเป็นผู้กำกับร่วมของภาพยนตร์เรื่อง "โบลท์ ซูเปอร์โฮ่ง ฮีโร่หัวใจเต็มร้อย" และ "บิ๊กฮีโร่ 6"
วิลเลียมส์เกิดที่รัฐมิสซูรี และใช้ชีวิตช่วง 25 ปีแรกที่เมืองวอเตอร์ลู รัฐออนแทรีโอ ประเทศแคนาดา ที่ซึ่งพ่อของเขาเป็นอาจารย์สอนวิชาจิตวิทยาที่มหาวิทยาลัยวอเตอร์ลู วิลเลียมส์ศึกษาที่วิทยาลัยเชอริดัน ในหลักสูตรแอนิเมชัน หลังจากจบการศึกษาก็ได้เข้าทำงานกับดิสนีย์ และย้ายมาอยู่ที่ลอสแอนเจลิส
วิลเลียมส์ได้ร่วมทำงานในแผนกเนื้อเรื่องของภาพยนตร์ มู่หลาน, จักรพรรดิกลายพันธุ์ อัศจรรย์พันธุ์ต๊อง, และ มหัศจรรย์หมีผู้ยิ่งใหญ่ ในเดือนกุมภาพันธ์ พ.ศ. 2550 ได้มีการประกาศว่าวิลเลียมส์จะเป็นผู้กำกับภาพยนตร์ชื่อเรื่องว่า "American Dog" ซึ่งต่อมาใช้ชื่อเรื่องว่า "Bolt" (โบลท์ ซูเปอร์โฮ่ง ฮีโร่หัวใจเต็มร้อย) โดยเป็นผู้กำกับร่วมกับไบรอน โฮเวิร์ด
ในเดือนกรกฎาคม พ.ศ. 2553 มีการรายงานจากหลายแหล่งข่าวว่าวิลเลียมส์จะเป็นผู้กำกับภาพยนตร์ที่ดัดแปลงจากนิยายวิทยาศาสตร์เรื่อง "The King of the Elves" ของฟิลิป เค. ดิก อย่างไรก็ดี ในเดือนธันวาคม พ.ศ. 2556 ได้มีการประกาศวิลเลียมส์จะได้ร่วมกำกับภาพยนตร์ของดิสนีย์อีกเรื่องหนึ่งคือ "บิ๊กฮีโร่ 6" ภาพยนตร์ที่ได้รับแรงบันดาลใจจากการ์ตูนของมาร์เวลคอมิกส์ในชื่อเรื่องเดียวกัน โดยเป็นผู้กำกับร่วมกับดอน ฮอลล์
ยูฟ่าแชมเปียนส์ลีก ฤดูกาล 2014–15 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2014–15 เริ่มแข่งขันในวันที่ 17 กุมภาพันธ์ พ.ศ. 2558 (ค.ศ. 2015) จนถึงวันที่ 6 มิถุนายน พ.ศ. 2558 (ค.ศ. 2015) ซึ่งเป็นรอบชิงชนะเลิศ โดยแข่งขันกันที่โอลึมเพียชตาดิโยน ในกรุงเบอร์ลิน ประเทศเยอรมนี
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม.
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
โดยจะมีพิธีการจับสลากประกบคู่ในวันที่ 15 ธันวาคม ค.ศ. 2014. รอบ 16 ทีมสุดท้าย นัดแรก จะลงทำการแข่งขันระหว่างวันที่ 17, 18, 24 และ 25 กุมภาพันธ์ ค.ศ. 2015 , และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 10, 11, 17 และ 18 มีนาคม ค.ศ. 2015."รวมผลสองนัด เรอัลมาดริด ชนะ 5–4."
"รวมผลสองนัด โปร์ตู ชนะ 5–1."
"รวมผลสองนัด เสมอ 3–3. ปารี แซ็ง–แฌร์แม็ง ชนะด้วยกฏยิงประตูทีมเยือน."
"รวมผลสองนัด บาเยิร์นมิวนิก ชนะ 7–0."
"รวมผลสองนัด เสมอ 1–1. อัตเลตีโก มาดริด ชนะจุดโทษ 3–2."
"รวมผลสองนัด เสมอ 3–3. มอนาโก ชนะด้วยกฏยิงประตูทีมเยือน."
"รวมผลสองนัด บาร์เซโลนา ชนะ 3–1."
"รวมผลสองนัด ยูเวนตุส ชนะ 5–1."
การจับสลากประกบคู่รอบ 8 ทีมสุดท้ายมีขึ้นในวันที่ 20 มีนาคม ค.ศ. 2015. รอบ 8 ทีมสุดท้าย นัดแรก จะลงทำการแข่งขันระหว่างวันที่ 14 และ 15 เมษายน ค.ศ. 2015, และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 21 และ 22 เมษายน ค.ศ. 2015."รวมผลสองนัด บาร์เซโลนา ชนะ 5–1."
"รวมผลสองนัด บาเยิร์นมิวนิก ชนะ 7–4."
"รวมผลสองนัด เรอัลมาดริด ชนะ 1–0."
"รวมผลสองนัด ยูเวนตุส ชนะ 1–0."
การจับสลากประกบคู่รอบรองชนะเลิศมีขึ้นในวันที่ 24 เมษายน ค.ศ. 2015. รอบรองชนะเลิศ นัดแรก จะลงทำการแข่งขันระหว่างวันที่ 5 และ 6 พฤษภาคม 2015, และรอบรองชนะเลิศ นัดที่ 2 จะลงทำการแข่งขันระหว่างวันที่ 12 และ 13 พฤษภาคม ค.ศ. 2015."รวมผลสองนัด บาร์เซโลนา ชนะ 5–3."
"รวมผลสองนัด ยูเวนตุส ชนะ 3–2."
รอบชิงชนะเลิศ จะลงแข่งในวันที่ 6 มิถุนายน ค.ศ. 2015 ที่ โอลึมเพียชตาดิโยน ใน เบอร์ลิน, ประเทศเยอรมนี.
นางงามจักรวาล 1969
นางงามจักรวาล 1969 () เป็นการจัดการประกวดนางงามจักรวาลครั้งที่ 18 จัดเมื่อวันที่ 19 กรกฎาคม พ.ศ. 2512 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 61 คน จากทั่วโลก โดยมี มาร์ธา แวสคอนเซลลอส ผู้ครองตำแหน่งนางงามจักรวาลปี 1968 เป็นผู้มอบมงกุฏให้กับ กลอเรีย ดิแอซ สาวงามวัย 18 ปีจากประเทศฟิลิปปินส์ ครองตำแหน่งนางงามจักรวาลในปีนี้
มี 61 ผู้เข้าประกวด ดังต่อไปนี้
การหมุนควงลาร์เมอร์
การหมุนควงลาร์เมอร์ (Larmor precession) เป็นการหมุนควงของเวกเตอร์โมเมนต์แม่เหล็กรอบเส้นสนามแม่เหล็กจากภายนอก พบได้ในอิเล็กตรอน มิวออน และอะตอม จากทฤษฎี เมื่อมีสนามแม่เหล็กจากภายนอกมากระทำกับโมเมนต์แม่เหล็ก จะทำให้เกิดทอร์ก
โดยที่ formula_2 แทนทอร์ก formula_3 แทนโมเมนต์ขั้วคู่แม่เหล็ก formula_4 แทนโมเมนตัมเชิงมุม formula_5 แทนสนามแม่เหล็กภายนอก และ formula_6 แทนอัตราส่วนไจโรแมกเนติกซึ่งเป็นอัตราส่วนที่แสดงความสัมพันธ์ระหว่างโมเมนตัมเชิงมุมและโมเมนต์แม่เหล็ก
เวกเตอร์โมเมนตัมเชิงมุม formula_4 จะหมุนควง (คือ มีจุดหนึ่งยันกับแกนอ้างอิง ที่เหลือหมุนไปรอบ ๆ ในลักษณะกวาดเป็นรูปทรงกรวย) รอบเส้นสนามแม่เหล็กจากภายนอกด้วยความถี่เชิงมุมค่าหนึ่ง เรียกความถี่นี้ว่าความถี่ลาร์เมอร์ (Larmor frequency) ความถี่ลาร์เมอร์กำหนดตามสมการ
หรือ
โดยที่ formula_10 แทนความถี่ลาร์เมอร์ formula_11 แทนอัตราส่วนไจโรแมกเนติก อัตราส่วนใจโรแมกเนติกคำนวณจากตัวแปรต่อไปนี้คือ formula_12 แทนมวล formula_13 แทนประจุมูลฐาน formula_14 แทนขนาดของสนามแม่เหล็ก และ formula_15 เป็นตัวประกอบจี ซึ่งปกติอยู่ที่ 1 สำหรับอนุภาคเดี่ยว แต่จะเป็นค่าอื่นเมื่ออนุภาครวมตัวเป็นนิวเคลียส ค่าจีไม่สามารถคำนวณได้โดยตรง แต่สามารถวัดได้ ซึ่งสมบัติในข้อนี้เป็นส่วนสำคัญของสเปกโทรสโคปีด้วยวิธีการสั่นพ้องของนิวเคลียสโดยใช้สนามแม่เหล็ก (NMR spectroscopy)
สมการข้างต้นเป็นสมการความถี่ของการหมุนควงลาร์เมอร์แบบที่ใช้โดยทั่วไป ซึ่งยังไม่ได้คิดการหมุนควงโทมัส (Thomas precession) ซึ่งกำหนดตามสมการ
โดยที่ formula_17 เป็นตัวประกอบลอเรนซ์ (Lorentz factor) ซึ่งเป็นค่าที่คำนวณในสัมพัทธภาพพิเศษ Lorentz factor (ระวังสับสนกับอัตราส่วนไจโรแมกเนติก) มีข้อสังเกตอย่างหนึ่งคือ ถ้าค่า g = 2 แล้วความถี่ของการหมุนควงจะได้เป็น
การหมุนควงลาร์เมอร์ของอิเล็กตรอนโดยสนามแม่เหล็กไฟฟ้าจากภายนอก อธิบายได้ตามสมการบาร์กมันน์-มิเชล-เทเลกดิ หรือสมการบีเอ็มที (Bargmann–Michel–Telegdi equation; BMT equation) ซึ่งเขียนได้ว่า
โดยที่ formula_20, formula_21, formula_12, and formula_23 แทนเวกเตอร์สี่มิติแทนโพลาไรเซชัน, ประจุ, มวล และโมเมนต์แม่เหล็ก formula_24 เป็นความเร็วสี่มิติของอิเล็กตรอน formula_25, formula_26, และ formula_27 แทนเทนเซอร์ขนาดของสนามแม่เหล็กไฟฟ้า ต่อไป จากสมการการเคลื่อนที่ 
ทำให้ได้ว่า พจน์แรกของด้านขวาสมการบีเอ็มที สามารถเขียนใหม่ได้เป็น formula_29โดยที่ formula_30 เป็นเวกเตอร์สี่มิติของความเร่ง อนึ่ง พจน์แรกด้านขวาสมการบีเอ็มที แสดงถึงปรากฎการณ์ขนส่งแฟร์มี-วอล์กเกอร์ (Fermi–Walker transport) ซึ่งทำให้เกิดการหมุนควงโทมัส ส่วนพจน์ที่สองแสดงถึงการหมุนควงลาร์เมอร์
หากสนามแม่เหล็กไฟฟ้าเป็นแบบสม่ำเสมอ (ขนาดเท่ากัน ทิศทางเดียวกันตลอด) หรือในกรณีที่ต้องการไม่คิดถึงผลของแรงจากความต่างศักย์ formula_31 การเคลื่อนที่แบบเลื่อนตำแหน่งของอนุภาคสามารถอธิบายได้โดยสมการ
จากนั้น สมการบีเอ็มทีสามารถเขียนได้เป็น
เลฟ ลันเดา และเอฟเกนี ลิฟชิตซ์ (Evgeny Lifshitz) ได้พยากรณ์การค้นพบการหมุนควงลาร์เมอร์ในสารเฟอร์โรแมกเนติก เมื่อปี พ.ศ. 2478 ซึ่ง 11 ปีต่อมาได้มีการทดลองเพื่อพิสูจน์ยืนยันข้อความดังกล่าว
ความถี่ลาร์มอร์เป็นสมบัติของนิวเคลียสซึ่งใช้ในการศึกษาการสร้างภาพด้วยการสั่นพ้องผ่านสนามแม่เหล็ก อิเล็กตรอนพาราแมกเนติกเรโซแนนซ์ และมิวออนสปินสเปกโทรสโคปี
ไก่ชน
ไก่ชน หมายถึง ไก่สายพันธุ์พื้นเมือง ซึ่งไก่พื้นเมืองอาจมีการแบ่งเป็นประเภททั่วไปได้ 2 ลักษณะ คือ การเลี้ยงไว้เพื่อประกวดการต่อสู้ และความสวยงาม กับการเลี้ยงไว้เพื่อการฆ่าและบริโภคเนื้อเป็นอาหาร 
ไก่ชน เป็นสัตว์เลี้ยงที่ผูกพันกับสังคมทุกชนชั้นมาแต่โบราณ ตามประวัติศาสตร์แม้ในราชสำนักในสมัยสุโขทัยก็มีการเลี้ยงไก่ชน ไก่ชนในปัจจุบันนอกจากเลี้ยงไว้ประกวดการต่อสู้แต่ก็ได้ยอมรับเรื่องการฆ่าเป็นอาหารด้วยเมื่อต่อสู้แพ้ และในวิถีชีวิตตามชนบท ไก่ชน ก็หมายถึงแหล่งอาหารของพวกเขาด้วยเช่นกัน ซึ่งเราพบเห็นได้จากการเลี้ยงได้ทั่วไปในวิถีชีวิตประจำวันของสังคมเกษตรกรรม แต่บางแห่งโดยเฉพาะชาวพุทธ เชื่อว่าเกมกีฬาชนไก่ เป็นกีฬาที่ทารุณ เช่นเดียวกับกีฬาชนวัว และการกัดปลา ในกีฬาปลากัด
ถึงแม้เรื่องราวสำหรับไก่ชนของพระราชาจะยังไม่พบประวัติว่าได้รับพระราชทานยศฐาบรรดาศักดิ์เช่นเดียวกับช้างก็ตาม แต่ไก่ชนเป็นสัตว์เลี้ยงที่แสดงถึงศักดิ์ศรีที่ควรหวงแหน เพราะเรื่องราวในวรรณคดีไทยก็ปรากฏอยู่แล้วบ้าง และตำนานวีรกษัตริย์ในที่ต่าง ๆ ก็ปรากฏอยู่แล้วบ้าง และแม้แต่คัมภีร์ในทางศาสนาก็มีและพบเรื่องราวของไก่ชน ที่บอกถึงความนิยมของการประกวดการต่อสู้ของไก่พื้นเมืองสายพันธุ์ต่างๆ ในภูมิภาคต่าง ๆ แทบจะทั่วโลก ประเทศในแถบเอเชียที่นิยมเลี้ยงไก่ชนได้แก่ ไทย พม่า ลาว กัมพูชา มาเลเซีย ฟิลิปปินส์ และอินโดนีเซีย และแม้แต่ประเทศทางตะวันตก ก็เชื่อว่าอาจเป็นไปได้ที่ความนิยมเกมกีฬาไก่ชนตั้งแต่สมัยโรมันจนถึงปัจจุบัน มีความแพร่หลายและเป็นความนิยมที่มาจากประเทศอินเดีย ปัจจุบันการเลี้ยงไก่ชนแยกออกได้หลายประเภท ไม่ใช่เพราะไก่ชนเป็นวิถีชีวิตและส่วนหนึ่งของพิพิธภัณฑ์ประวัติศาสตร์เท่านั้น แต่ทั้งนี้เพื่อประโยชน์ต่าง ๆ ตามความนิยม ได้ขยายการเลี้ยงไก่ชนเป็นอุตสาหกรรมการทำฟาร์มขนาดใหญ่ และมีการทำธุรกิจส่งออกด้วย เป็นต้น
แก้วสายใจ ไซยะสอน
แก้วสายใจ ไซยะสอน เป็นภริยาของประธานประเทศลาวจูมมะลี ไซยะสอน และเป็นสุภาพสตรีหมายเลขหนึ่งของประเทศลาว แก้วสายใจสมรสกับพลโทจูมมะลี ไซยะสอน เมื่อ พ.ศ. 2533 มีบุตร 2 คน
ราอุล กัสโตร
ราอุล โมเดสโต กัสโตร รุซ (; เกิด 3 มิถุนายน พ.ศ. 2474) อดีตประธานาธิบดีแห่งสาธารณรัฐคิวบา หรือเป็นที่รู้จักกันในนาม ราอุล กัสโตร เป็นนักการเมืองลัทธิมากซ์-เลนินและนักปฏิวัติชาวคิวบา ซึ่งดำรงตำแหน่งประธานสภาแห่งรัฐคิวบา และประธานสภารัฐมนตรีคิวบาตั้งแต่ พ.ศ. 2551 ก่อนหน้านี้เขารักษาการอำนาจประธานาธิบดีตั้งแต่ พ.ศ. 2549 ถึง พ.ศ. 2551 เขาเป็นผู้บัญชาการทหารแห่งกองทัพคิวบา (กองทัพบก กองทัพเรือ และกองทัพอากาศ) และยังเป็นเลขาธิการคณะกรรมการกลางพรรคคอมมิวนิสต์คิวบาตั้งแต่ พ.ศ. 2554
คู่ชีวิต (เพลงค็อกเทล)
"คู่ชีวิต" เป็นเพลงของค็อกเทล เป็นซิงเกิลลำดับที่ 5 จากอัลบั้ม "เดอะลอดส์ออฟมิสเซอรี" จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล เพลง "คู่ชีวิต" ได้นำมารวมเป็นเพลงลำดับที่ 5 ในอัลบั้มหลังจากแสดงเป็นครั้งแรกในงานแต่งงานของโอมเมื่อปี พ.ศ. 2555 เพลงนี้มีเนื้อหาเกี่ยวกับความรักที่มั่นคง เพลงนี้เป็นแนวดนตรีกึ่งอาร์แอนด์บี บัลลาด ออกจำหน่ายในวันที่ 7 กุมภาพันธ์ พ.ศ. 2558
เพลง คู่ชีวิต ติดชาร์ตอันดับสูงสุด 3 ใน 100 ของชาร์ตหมวดเพลง GMM Gmember Chart Top 100 ประจำวันที่ 24 พฤศจิกายน พ.ศ. 2557 และติดชาร์ตอันดับ 5 ใน 5 ของชาร์ตหมวดเพลง GMM Gmember Chart Top 5 ประจำวันที่ 3 พฤศจิกายน พ.ศ. 2557 จากเว็บไซต์ Gmember
พรรคคอมมิวนิสต์คิวบา
พรรคคอมมิวนิสต์คิวบา () เป็นพรรคการเมืองเดียวที่ได้รับอนุญาตให้ปกครองในสาธารณรัฐคิวบา แต่ยังอนุญาตให้มีพรรคการเมืองอื่น พรรคเป็นพรรคคอมมิวนิสต์แบบมากซ์-เลนิน ตามรัฐธรรมนูญคิวบาพรรคจะทำหน้าที่เป็น "ผู้นำของสังคมและของรัฐ" เมื่อเดือนเมษายน พ.ศ. 2554 เลขาธิการคณะกรรมการกลางพรรคคอมมิวนิสต์คิวบา คือ ราอุล กัสโตร ประธานาธิบดีคิวบา น้องชายของเลขาธิการและประธานาธิบดีคนก่อนหน้า ฟีเดล กัสโตร และมีรองเลขาธิการ คือ โฮเซ รามอน มาชาโด เบนตูรา
เธอทำให้ฉันเสียใจ
"เธอทำให้ฉันเสียใจ" เป็นซิงเกิลของวงดนตรีแนวร็อกค็อกเทล จากสตูดิโออัลบั้มชุดที่ 4 "เท็นเทาซันด์เทียส์" (พ.ศ. 2554) จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย ชวรัตน์ หรรษคุณาฒัย, อายุ จารุบูรณะ และปัณฑพล ประสารราชกิจ ออกจำหน่ายในวันที่ 4 เมษายน พ.ศ. 2554
เพลง เธอทำให้ฉันเสียใจ ติดอันดับสูงสุดที่ 7 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 22 พฤษภาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) เป็นหน่วยงานของรัฐ ประเภทองค์การมหาชน ภายใต้การกำกับดูแลของกระทรวงเกษตรและสหกรณ์ ก่อตั้งขึ้นครั้งแรกในปี พ.ศ. 2539 เป็น "พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว" สังกัดสำนักงานปลัดกระทรวงเกษตรและสหกรณ์ ต่อมาในปี พ.ศ. 2552 ได้รับการยกฐานะเป็นองค์การมหาชน
ในปี พ.ศ. 2539 สำนักงานปลัดกระทรวงเกษตรและสหกรณ์ ได้จัดตั้ง "พิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว" โดยมีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสมหามงคลพระบาทสมเด็จพระเจ้าอยู่หัวฯ ทรงครองสิริราชสมบัติครบรอบ 50 ปี โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินประกอบพิธีวางศิลาฤกษ์การก่อสร้างอาคารพิพิธภัณฑ์ เมื่อวันที่ 4 กรกฎาคม พ.ศ. 2539 และพระบาทสมเด็จพระปรมินทรมหาภูมิพลอดุลยเดชเสด็จพระราชดำเนินเป็นองค์ประธานในพิธีเปิด เมื่อวันที่ 21 มกราคม พ.ศ. 2545
ต่อมาในปี พ.ศ. 2552 กระทรวงเกษตรและสหกรณ์ ได้ดำเนินการจัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) โดยการตราพระราชกฤษฎีกาจัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) พ.ศ. 2552 โดยมีผลบังคับใช้ตั้งแต่วันที่ 23 มิถุนายน พ.ศ. 2552
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) จัดตั้งขึ้นโดยมีวัตถุประสงค์หลักในการเผยแพร่พระเกียรติคุณและพระอัจฉริยภาพของพระมหากษัตริย์ไทยกับความสัมพันธ์ในด้านการเกษตรตั้งแต่อดีตถึงปัจจุบัน ตลอดจนเป็นศูนย์กลางในการขับเคลื่อนปรัชญาเศรษฐกิจพอเพียงที่เกี่ยวกับการเกษตร
พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว เปิดให้บริการวันอังคาร ถึงวันอาทิตย์
ศาลเจ้าฟูชิมิอินาริ
ศาลเจ้าฟูชิมิอินาริ () เป็นศาลเจ้าชินโตของเทพอินาริ อันเป็นเทพแห่งกสิกรรม ตั้งอยู่ในเขตฟูชิมิ นครเกียวโต ประเทศญี่ปุ่น ศาลเจ้านี้เป็นหนึ่งในสถานที่ท่องเที่ยวยอดนิยมที่สุดของประเทศญี่ปุ่น ตัวศาลเจ้าตั้งอยู่บนพื้นที่เชิงเขาที่ระดับความสูง 233 เมตรเหนือระดับน้ำทะเล ซึ่งภูเขาก็มีนามเดียวกันคือภูเขาอินาริ ซึ่งรอบเชิงเขานี้ยังเป็นที่ตั้งของศาลเจ้าเล็กๆอีกมากมายตลอดระยะทาง 4 กิโลเมตร ซึ่งสามารถเดินเท้าและเยี่ยมชมได้โดยใช้เวลาเพียง 2 ชั่วโมง
ตั้งแต่ยุคโบราณ ชาวญี่ปุ่นนับถือเทพอินาริในด้านการอุปถัมภ์ค้ำชูและส่งเสริมความเจริญในการงานและกิจการ ซึ่งความศรัทธานี้ยังคงอยู่จนตราบจนปัจจุบัน บรรดาเสาโทริอิที่มากมายของศาลเจ้าแห่งนี้นั้น ล้วนเป็นศรัทธาจากบริษัท ห้างร้าน และโรงงานในญี่ปุ่น ซึ่งแต่ละต้นจะมีการจารึกผู้บริจาคไว้
ศาลเจ้าแห่งนี้ถือเป็นศาลใหญ่ () อันเป็นต้นสังกัดของบรรดาศาลเจ้าลูก () ที่บูชาเทพอินาริ ซึ่งทั่วประเทศญี่ปุ่นมีอยู่กว่า 32,000 แห่ง
ต้นยุคเฮอัง ศาลเจ้าฟูชิมิอินาริ อยู่ภายใต้พระราชูปถัมภ์ขององค์จักรพรรดิ ใน พ.ศ. 1508 จักรพรรดิมูรากามิทรงบัญชาให้มีการขึ้นบัญชีเหตุการณ์สำคัญของเทพารักษ์แผ่นดิน ซึ่งในบัญชีนี้ ในขั้นต้นกล่าวถึงศาลเจ้า 16 แห่ง ซึ่งศาลเจ้าฟูชิมิอินาริ ก็เป็นหนึ่งในนั้น
ในยุคจักรวรรดิญี่ปุ่น ศาลเจ้าฟูชิมิอินาริ ได้รับการขึ้นทะเบียนเป็นหนึ่งในศาลเจ้าเอก () ซึ่งได้รับการสนับสนุนโดยรัฐบาลพระจักรพรรดิ
ปาริฉัตร ไพรหิรัญ
ปาริฉัตร สัชฌุกร หรือ ปาริฉัตร ไพรหิรัญ ชื่อเล่น ก้อย นักแสดงชาวไทย
ปาริฉัตร สัชฌุกร เกิดวันที่ 6 กรกฎาคม พ.ศ. 2505 เป็นนักแสดง ผู้จัด เป็นพี่น้องฝาแฝดกับ ปรารถนา บรรจงสร้าง หรือ ปรารถนา สัชฌุกร (กล้วย) นักแสดงหญิงชาวไทยเช่นกัน ถือว่าเป็นคู่พี่น้องฝาแฝดคู่แรกๆ ในวงการบันเทิงไทย
ด้านชีวิตส่วนตัว สมรสกับนาย สมมาตร ไพรหิรัญ นักแสดงชาย มีลูกชายและลูกสาวด้วยกัน 2 คน คนแรก นายอธิปติ ไพรหิรัญ (ปลั๊ก) คนที่สอง นางสาวฉัตตญา ไพรหิรัญ (เกิร์ล)
ยูฟ่ายูโรปาลีก ฤดูกาล 2014–15 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่ายูโรปาลีก ฤดูกาล 2014–15 เริ่มแข่งขันในวันที่ 19 กุมภาพันธ์ พ.ศ. 2558 (ค.ศ. 2015) จนถึงวันที่ 27 พฤษภาคม พ.ศ. 2557 (ค.ศ. 2015) ซึ่งเป็นรอบชิงชนะเลิศ ที่ สตาดียอนนารอดอวือในกรุงวอร์ซอ ประเทศโปแลนด์ รวมทั้งสิ้น 32 ทีมแข่งขันในรอบแพ้คัดออก.
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
แมตช์การแข่งขันอาจจะลงเล่นในวันอังคารหรือวันพุธแทนที่ปกติจะเป็นวันพฤหัสบดีเนื่องจากปัญหาการจัดการแข่งขัน
รอบแพ้คัดออกหรือรอบน็อกเอาต์นี้มีทั้งหมด 32 ทีมประกอบไปด้วย: 24 ทีมที่ผ่านเข้ารอบในฐานะแชมป์กลุ่มและรองแชมป์กลุ่มจาก 12 กลุ่มในรอบแบ่งกลุ่ม, และ 8 ทีมที่จบอันดับที่ 3 จาก แชมเปี้ยนส์ ลีก รอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
การจับสลากประกบคู่ในรอบ 32 ทีมสุดท้ายจะมีขึ้นในวันที่ 15 ธันวาคม 2014. รอบ 32 ทีมสุดท้าย นัดแรก ลงเล่นในวันที่ 19 กุมภาพันธ์ 2015, และรอบ 32 ทีมสุดท้าย นัดที่สอง ลงเล่นในวันที่ 26 กุมภาพันธ์ 2015."รวมผลสองนัด ดีนาโมมอสโก ชนะ 3–1."
"รวมผลสองนัด เซนิตเซนต์ปีเตอร์สเบิร์ก ชนะ 4–0."
"รวมผลสองนัด เซบียา ชนะ 4–2."
"รวมผลสองนัด อาแจ็กซ์ ชนะ 4–0."
"รวมผลสองนัด ดีนาโมเคียฟ ชนะ 4–3."
"รวมผลสองนัด บียาร์เรอัล ชนะ 5–2."
"รวมผลสองนัด เสมอ 1–1. เบชิกตัช ชนะจุดโทษ 5–4."
"รวมผลสองนัด ฟิออเรนตินา ชนะ 3–1."
"รวมผลสองนัด อินเตอร์มิลาน ชนะ 4–3."
"รวมผลสองนัด เอฟเวอร์ตัน ชนะ 7–2."
"รวมผลสองนัด โตรีโน ชนะ 5–4."
"รวมผลสองนัด ว็อลฟส์บูร์ก ชนะ 2–0."
"รวมผลสองนัด คลับ บรูซ ชนะ 6–1."
"รวมผลสองนัด ดนีโปรดนีโปรเปตรอฟสค์ ชนะ 4–2."
"รวมผลสองนัด นาโปลี ชนะ 5–0."
"รวมผลสองนัด โรมา ชนะ 3–2."การจับสลากประกบคู่มีขึ้นในวันที่ 27 กุมภาพันธ์ 2015. รอบ 16 ทีมสุดท้าย นัดแรก ลงเล่นในวันที่ 12 มีนาคม 2015, และรอบ 16 ทีมสุดท้าย นัดที่สอง ลงเล่นในวันที่ 19 มีนาคม 2015."รวมผลสองนัด นาโปลี ชนะ 3–1."
"รวมผลสองนัด ดีนาโมเคียฟ ชนะ 6–4."
"รวมผลสองนัด ฟิออเรนตินา ชนะ 4–1."
"รวมผลสองนัด เสมอ 2–2. ดนีโปรดนีโปรเปตรอฟสค์ ชนะด้วยกฏยิงประตูทีมเยือน."
"รวมผลสองนัด เซนิตเซนต์ปีเตอร์สเบิร์ก ชนะ 2–1."
"รวมผลสองนัด ว็อลฟส์บูร์ก ชนะ 5–2."
"รวมผลสองนัด เซบียา ชนะ 5–2."
"รวมผลสองนัด คลับ บรูซ ชนะ 5–2."
การจับสลากประกบคู่รอบก่อนรองชนะเลิศมีขึ้นในวันที่ 20 มีนาคม ค.ศ. 2015. รอบก่อนรองชนะเลิศ นัดแรก จะลงทำการแข่งขันในวันที่ 16 เมษายน, และรอบก่อนรองชนะเลิศ นัดที่สอง จะลงทำการแข่งขันในวันที่ 23 เมษายน ค.ศ. 2015.
"รวมผลสองนัด เซบียา ชนะ 4–3."
"รวมผลสองนัด ดนีโปรดนีโปรเปตรอฟสค์ ชนะ 1–0."
"รวมผลสองนัด ฟิออเรนตินา ชนะ 3–1."
"รวมผลสองนัด นาโปลี ชนะ 6–3."การจับสลากประกบคู่รอบรองชนะเลิศมีขึ้นในวันที่ 24 เมษายน ค.ศ. 2015. รอบรองชนะเลิศ นัดแรก จะลงทำการแข่งขันในวันที่ 7 พฤษภาคม, และรอบรองชนะเลิศ นัดที่สอง จะลงทำการแข่งขันในวันที่ 14 พฤษภาคม ค.ศ. 2015."รวมผลสองนัด ดนีโปร ดนีโปรเปตรอฟสค์ ชนะ 2–1."
"รวมผลสองนัด เซบียา ชนะ 5–0."รอบชิงชนะเลิศจัดขึ้นในวันที่ 27 พฤษภาคม ค.ศ. 2015 ที่ สตาดียอนนารอดอวือ ใน วอร์ซอ, โปแลนด์. ทีม "เจ้าบ้าน" (สำหรับวัตถุประสงค์ในการบริหาร) จะถูกกำหนดโดยการจับสลากเพิ่มเติมหลังจากการจับสลากรอบรองชนะเลิศจัดขึ้น.